Posedaţi de demoni.
Partea întunecată are nevoie
de corpuri fizice prin care să se manifeste.
Ispitit de necurat.
Mulţi oameni îşi doresc cu atâta ardoare lucruri,
încât sunt dispuşi să renunţe la nemurirea sufletelor.
Şi înrolaţi de partea întunecată.
Au înţeles că servesc întunericul.
Dacă există noţiunea de "bine",
poate exista şi cea de "rău"?
Există energii negative răspândite prin cosmos?
Şi dacă da, posibil ca adevărata sursă a acestor forţe întunecate
să fie fiinţele extraterestre?
Există bine şi rău în lume.
Dacă privim toate dovezile, vom descoperi, în spatele acestora,
... entităţi extraterestre.
Încă din zorii civilizaţiei,
specia umană şi-a pus originile pe seama zeilor
şi a altor vizitatori din stele.
Dacă ar fi adevărat?
Într-adevăr fiinţe extraterestre
ne-au ajutat să ne modelăm istoria?
Şi dacă da, acţionează unele dintre aceste fiinţe
... ca forţe întunecate?
Traducerea şi adaptarea VLAD[ONE]
EXTRATEREŞTRI ANTICI Sezonul 8, episodul 4
FORŢE MALEFICE
Richard Ramirez, "The Night Stalker". (29 feb 1960  7 iun 2013, n.t.)
Găsit vinovat pentru uciderea a 13 persoane.
Susţine că e "un protejat al Satanei,"
"trimis pe pământ pentru a realiza atrocităţi în numele diavolului".
David Berkowitz, "Son of Sam". (condamnat în 1978, încă în închisoare, n.t.)
Acuzat că a ucis şase oameni şi a rănit alţi şapte.
A declarat că era un "soldat în armata lui Satan".
Ted Bundy. Criminal în serie şi violator.
Arestat în legătură cu peste 36 de omoruri.
Pretindea că "ceva" pune stăpânire pe el
în momentul comiterii crimelor.
El o numea "entitatea".
Au avut halucinaţii aceşti bărbaţi,
sau afirmaţiile lor că au fost siliţi la violenţe de către entităţi întunecate
... ar putea, de fapt, să fie adevărate?
Ideea despre agenţi nepământeni buni sau malefici care influenţează oamenii
există în aproape toate culturile de pe Pământ.
Filosofi, cărturari religioşi şi psihologi
au discutat îndelung nu doar despre existenţa,
ci şi despre natura acestor forţe.
Forţele Luminii şi Întunericului
pot fi ceva destul de obiectiv şi real.
În sensul ăsta, pot fi forţe spirituale,
lucruri denumite Dumnezeu, pe de o parte,
şi Satana, diavolul şi demonii, pe de altă parte.
Fie că ne gândim la forţele Luminii şi Întunericului
în termeni metafizici, că există acolo undeva,
fie în termeni psihologici,
că există forţe bune sau rele de un anume fel,
important este să respectăm ambele variante.
Majoritatea oamenilor de pe Pământ cred dintotdeauna
că acele fiinţe nepământene sunt, de fapt, agenţi,
că fac lucruri pe Pământ,
direct sau indirect nouă,
şi că se confruntă cu o luptă sau un conflict
în care ne folosesc pe noi ca reprezentanţi, ca delegaţi ai lor,
să luptăm în această bătălie.
Există, în mod evident, bine şi rău pe Pământ.
Cred că atunci când privim toate dovezile despre OZN-uri
şi despre cosmonauţii antici,
vom găsi că entităţile vinovate de întuneric,
de război, de suferinţe, de toate astea,
erau, în mare măsură, entităţi extraterestre.
Îi numeau zei în Mesopotamia.
La fel şi în Egipt.
Apoi s-au transformat în îngeri
şi forţele lui Satan.
Astăzi îi numim extratereştri,
dar sunt exact acelaşi lucru.
Nu am nicio îndoială
că binele şi răul străbat întregul Univers,
că există bine şi rău, Yin şi Yang, positiv şi negativ,
pretutindeni în Universul cunoscut şi necunoscut.
Fast sau nefast, după părerea mea se aplică şi în cazul extratereştrilor.
Sunt binele şi răul mai mult decât simple calităţi
care există la o persoană?
Ar putea fi forţe palpabile care străbat cosmosul?
Probabil următorul indiciu ar putea fi găsit prin examinarea textelor antice
care descriu dezlănţuirea forţelor întunecate peste Pământ.
Muntele Helicon, Grecia centrală.
La poalele acestui munte,
poet Hesiod susţinea, în secolul VI î.e.n.,
că a intrat în legătură cu cele nouă Muze,
fiicele nemuritoare ale zeului Zeus,
care împărtăşesc oamenilor cunoaşterea şi artele.
Hesiod a compus poeme sub îndrumarea acestor muze,
inclusiv pe cel considerat a fi cea mai importantă lucrare a sa,
Theogonia, şi infama poveste a Cutiei Pandorei.
Când titanul Prometheus a furat focul de la zei şi l-a dat oamenilor,
Zeus nu a fost prea fericit.
Dorea să se răzbune.
Aşa că l-a însărcinat pe Hefaistos
să o creeze pe Pandora, prima femeie.
I-a dat Pandorei un pithos,
un ulcior care conţinea toate răutăţile din lume.
Noi îi spunem cutie, dar în greacă este ulcior.
Şi i s-a spus, "Să nu-l deschizi!"
şi bineînţeles că ea l-a deschis
şi astfel toate aceste rele au fost eliberate în lume.
Aceste forţe rele sunt uneori întruchipate de demoni.
Uneori aceşti demoni sunt zei,
alteori un amestec hibrid între monştri şi zei,
însă ei sunt vinovaţi pentru evenimentele negative din lume.
Zeus a dorit să contrabalanseze faptul că
oamenii au lucruri bune,
care le-au fost date pe nedrept, în opinia lui.
Deci, este o explicaţie care pune existenţa răului
pe seama divinităţii, a zeilor.
Pandora vorbeşte despre o subiect
în care oamenii cred de foarte mult timp.
Şi anume că aceşti zei, aceşti zei extratereştri,
controlau civilizaţia umană.
Pandora a fost un eliberator de entităţi sau fiinţe
care au provocat aceste lucruri.
Cutia e posibil să fi fost un fel de portal,
când o deschideai de fapt creai o intrare
prin care o întreagă varietate de entităţi ticăloase, fiinţe spirituale sau extraterestre
erau capabile să zboare liber pe Pământ.
Posibil ca povestea Cutiei Pandorei
să descrie eliberarea de fiinţe negative pe Pământ, de către extratereştri,
aşa cum propun adepţii paleoastronauticii?
S-ar putea ca aceste forţe întunecate
să fie entităţi reale care s-au infiltrat în lumea noastră?
Dacă privim unele legende orientale,
întâlnim fiinţe cum ar fi djinii,
care puteau, în anumite prilejuri, să ofere bunătate şi ajutor,
iar cu alte prilejuri erau ca demonii
şi puteau oferi tot felul de răutăţi şi tot felul de ispite.
Deci, teoria este următoarea:
Forţele Binelui şi Răului sunt probabil
fiinţe individuale de un anume tip.
Djinii aparţin cu adevărat unei lumi alternative,
însă sunt capabili să pătrundă prin căi de acces
în lumea noastră, pentru a ne influenţa.
Deci trebuie să ne întrebăm
dacă djinni nu sunt cumva un anume tip de forţe extraterestre
care folosesc alte dimensiuni ca să apară şi să ne influenţeze.
Ar putea poveştile despre djinni şi Cutia Pandorei
să fie puse pe seama extratereştrilor
care au dezlănţuit intenţionat forţe întunecate peste Pământ,
aşa cum sugerează adepţii paleoastronauticii?
Şi dacă da, pot fi acestea dovezi
că există entităţi extraterestre care intenţionează să distrugă omul?
Posibile indicii pot fi găsite
prin studierea credinţelor unei secte creştine, "Biserica lui Satan",
declarată ilegală şi, într-un final, stârpită.
Castelul Villerouge-Termenes. Languedoc, Franţa.
Această fortăreaţă medievală,
datând din secolul 13 e.n.,
a servit drept ultimă redută
a sectei creştine denumite "Cathars". (din latinul "katharos" - pur, cast, curat, n.t.)
În 1321, ultimul perfect cathar cunoscut, (perfect - rang superior al sectei, n.t.)
Guillaume Bélibaste, a fost ars pe rug aici de către Inchiziţie.
Catharşii erau o sectă religioasă
care s-a dezvoltat în Europa în Evului Mediu.
Sunt consideraţi eretici ai Creştinismului.
Catharşii vedeau toate lucrurile care se întâmplau în lume
ca un rezultat al luptei cosmice dintre Forţele Binelui şi Forţele Răului.
Forţele Binelui pe de o parte
şi Forţele lui Satan pe de altă parte.
Iar noi, fiinţele umane, nu eram altceva decât pioni
în această bătălie cosmică.
Era o erezie să consideri
că poate exista ceva la fel de puternic ca Dumnezeu,
iar catharşii, cu siguranţă, credeau asta.
Catharşii credeau într-o forţă răuvoitoare,
o forţă care se afla aici pentru a corupe oamenii.
Ei numeau această forţă Rex Mundi.
Rex Mundi înseamnă Regele Lumii.
În esenţă, reprezintă un fel de demon.
Rex Mundi te va abate de la calea cea dreaptă cu ispite materiale.
Catharşii credeau...
că există două mari forţe...
a Luminii şi a Întunericului,
care s-au ciocnit la începuturile timpului.
Şi că Dumnezeul cel bun a rămas acolo, undeva în stele,
dar că Dumnezeul cel rău, uneori denumit diavol,
denumit în multe feluri, a creat materia şi specia umană.
Catharşii credeau că noi suntem îngeri
"întemniţaţi" în corpurile materiale
şi că ne zbatem în fiecare zi
amintindu-ne originilor noastre divine...
amintindu-ne că există forţe întunecate care ne ispitesc
să ne îndepărtăm de spiritualitate,
iar ispita este reprezentată de lumea fizică.
Catharşii credeau că trebuie să urmezi un perfect,
un model de viaţă frumoasă,
pentru a putea evada din lumea asta.
Dacă nu o faci...
dacă devii prea dependent de această lume,
după moarte te vei reîncarna.
Nu există iad.
Iadul este aici, pe Pământ.
Catharşii aveau ideii foarte stranii despre rasa umană.
Concepţia lor fundamentală despre rai
sau despre un sfârşit ceresc al universului
era că toţi ne vom relua caracterul spiritual
şi toate lucrurile fizice vor dispărea.
Pentru că diavolul este conducătorul acestei lumi fizice, perisabile,
el va încerca să schimbe
aceste bunuri pe care le deţine pe Pământ
cu lucruri care sunt nemuritoare sau neperisabile,
cum ar fi sufletele umane.
Iar multă lume îşi doreşte cu atâta ardoare lucruri lumeşti,
încât sunt dispuşi să renunţe la nemurirea sufletelor lor,
sufletele lor eterne,
şi să trăiască sub conducerea diavolului în schimbul acestei prosperităţi efemere.
S-ar putea ca oamenii chiar să fie fiinţe nepământene
captive în corpuri fizice, aşa cum cred catharşii?
Iar Forţele Întunericului servesc
la menţinerea omenirii în lanţurile fizice aici, pe Pământ?
Unii adepţi ai paleoastronauticii afirmă că da,
sugerând că un indiciu în plus poate fi găsit
într-una dintre primele relatări despre Facerea lumii,
epopeea mesopotamiană numită "Atra-Hasis" ("Extrem de înţelept", ~ 1700 î.e.n., n.t.)
Ştim din textele cuneiforme sumeriene
că zeii au creat oamenii ca sclavi.
Strămoşii noştri nu putea înţelege.
Au crezut, în mod eronat,
că aceşti extratereştri sunt un fel de zei,
pentru că au coborât din cer,
pentru că au influenţat oamenii
şi pentru că aveau puteri supranaturale.
Nu erau spirite sau fantome, cu siguranţă nu aşa ceva.
Povestea mesopotamiană a Creaţiei
vorbeşte despre mai multe elemente
necesare pentru a crea această rasă de lucrători
pe care zeii extratereştri doreau să o creeze.
Pentru ca trupul să funcţioneze, e necesar să-i ataşezi un suflet.
Zeii ne-au modelat corpul ca un fel se închisoare
care să ţină captive scânteia divină
sau sufletele fiinţelor luminoase sub o formă umană.
Unul începe să se întrebe dacă acest aspect hibrid sau dual al omenirii
este ca un fel de joc pentru aceşti zei extratereştri.
Să-i învrăjbim pe aceşti oameni!
Să-i aşezăm pe această planetă!
Să vedem ce se întâmplă!
Oamenii sunt, în esenţă, fiinţe hibride.
Suntem fiinţe conflictuale.
O parte a noastră este imaterială şi luminoasă,
cealaltă parte este materială şi întunecată.
Şi sunt acele permanente conflicte dintre noi,
care ne dirijează vieţile şi ne definesc ca civilizaţie.
Este posibil ca oamenii să nu fie
o simplă creaţie a unor fiinţe extraterestre,
ci una modelată în mod intenţionat
să posede calităţi atât bune, cât şi rele?
Şi dacă da, se află Forţele Luminii şi Întunericului
într-o încleştare epopeică pentru a influenţa calea omenirii?
Probabil un indiciu suplimentar poate fi găsit prin studierea vieţii
unuia dintre cei mai controversaţi şi polarizanţi indivizi din istoria modernă...
Grigori (Efimovici) Rasputin. (21 ian. 1869- 30 dec. 1916, n.t.)
Ecaterinburg. Rusia. 17 iulie 1918.
Membrii fostei familii regale ruse,
ţarul Nicolai şi ţarina Alexandra Romanov,
împreună cu cei cinci copii,
sunt treziţi în miez de noapte de soldaţii bolşevici.
Sunt conduşi la subsolul casei. (Casa Ipatiev, n.t.)
Unul după altul... sunt executaţi.
Apar zvonuri că moartea lor
s-ar datora unui blestem pus asupra lor de puternicul mistic...
Grigori Rasputin...
un bărbat care el însuşi fusese asasinat în urmă cu un an şi jumătate.
Rasputin a adresat o scrisoare deschisă Rusiei.
În cadrul acestei scrisori, el specifică,
"Dacă voi fi ucis de familia regală"
"sau de cineva înrudit cu familia regală,"
"în următorii doi ani toţi membrii familiei regale vor fi morţi."
Mai exact, cine a fost acest personaj misterios,
cunoscut ca Rasputin?
Şi cum a ajuns să fie asociat, într-un mod atât de scandalos,
cu puterile necurate, după moartea sa?
Pokrovskoie, vestul Siberiei.
O cometă traversează cerul Rusiei,
în amurgul zilei de 23 ianuarie 1871.
Acest eveniment ceresc
se zice că ar fi asigurat condiţiile
pentru naşterea lui Rasputin.
În Memoriile sale, ("Rasputin: Omul din spatele mitului", n.t.),
Maria Rasputin, sora lui Rasputin,
scria că, atunci când acesta s-a născut,
au existat şi alte semne rele şi minunăţii, un câine născut cu şase picioare,
bebeluşi cu malformaţii, genul ăsta de lucruri...
De la o vârstă foarte fragedă,
Rasputin a afişat ceea ce unii considerau
că ar fi puteri supranaturale,
inclusiv premoniţii şi abilitatea de a vindeca animale.
Iar când a ajuns la maturitate,
a avut o viziune care a schimbat profund
traiectoria vieţii sale de agricultor.
Într-o zi, în timp ce îşi ara câmpul,
Rasputin vede o lumină ciudată pe cer,
iar din centrul acestei lumini
iese la iveală imaginea Fecioarei Maria.
Ea nu îi vorbeşte,
dar Rasputin îi priveşte gesturile în timp ce Ea se îndepărta
şi le interpretează ca însemnând
că Maica Domnului i-a spus că trebuie să meargă
într-un pelerinaj spiritual pentru a se regăsi pe el însuşi.
Şi astfel începe uriaşa schimbare din viaţa lui Rasputin.
Dar chiar a fost Fecioara Maria
ceea ce i-a apărut lui Rasputin?
Adepţii paleoastronauticii sugerează că ce a întâlnit Rasputin
era un tip foarte diferit de fiinţă nepământeană.
Viziunea l-a determinat pe Rasputin să încerce să devină călugăr,
ceea ce l-a condus, în cele din urmă, la familia regală.
Acesta a fost un lucru care s-a tot repetat
de-a lungul întregii istorii umane.
Oamenii susţin că ar fi ghidaţi.
Ei bine, trebuie să ne întrebăm, cine îi ghidează?
Oamenii au stabilit un contact!
Şi este evident că există o implicare extraterestră aici.
Oamenii au dat o conotaţie religioasă acestor lucruri.
Am dezvoltat o mitologie, o legendă, în jurul a ceva
pe care l-am înţeles în mod greşit.
În 1905, după ani de pribegie
şi căpătând reputaţie de vindecător,
Rasputin a fost prezentat familiei regale ruse.
Motivul pentru care familia regală se interesa de Rasputin
era problema pe care o aveau cu unicul lor fiu, Alexei,
care suferea de hemofilie. (ţareviciul Alexei, moştenitorul tronului, n.t.)
Devine destul de clar chiar de la primele vizite la palat
că rugăciunile lui Rasputin, privirea sa pătrunzătoare,
acea perspicacitate psihologică,
sunt capabile să ajute la oprirea sângerărilor.
Cu siguranţă, Rasputin era o prezenţă hipnotică.
A obţinut multe favoruri din partea familiei regale.
Unii îl considerau ca fiind printre cei mai puternici oameni din Rusia
dar, de asemenea, a captat atenţia unor rivali puternici,
ca urmare, şi-a făcut şi nişte duşmani importanţi.
Cu siguranţă, comportamentul lui Rasputin
devine un motiv de îngrijorare pentru nobilime.
Era văzut ca un desfrânat.
Era implicat în orgii.
Era un beţiv notoriu.
A fost adesea văzut certându-se în gura mare cu demonii,
în timp ce mergea pe stradă.
Comportamentul său extravagant i-a adus porecla "Călugărul nebun".
Să fi acţionat el, cu adevărat,
ca un aservit al forţelor nepământene?
Forţe asupra cărora e posibil să fi avut un mic control?
Ideea acestor canalelor de comunicare presupune, în esenţă,
ca tu să fi un canal către o lume sau un tărâm diferite,
iar de aici se naşte întrebarea,
tu chiar controlezi acel canal, sau nu?
Partea întunecată are nevoie de corpuri fizice
în care să trăiască şi să se manifeste.
Iar Rasputin poate că a fost unul dintre acestea.
Poate că s-au folosit de el. Poate că l-au posedat.
Rasputin pare cu adevărat
ca fiind un pion într-un joc mult mai mare.
Iar acest mare joc este în legătură cu extratereştri.
Iar acesta reprezintă unul dintre lucrurile uimitoare legate de el.
În noaptea de 16 decembrie 1916,
Grigori Rasputin a fost ademenit acasă la prinţul Felix Yusopov.
Yusopov, împreună cu alţi complotişti,
erau convinşi că Rasputin avea sarcina să distrugă familia regală
şi era condus de Forţele Întunericului.
Yusupov îi oferă lui Rasputin prăjituri pe care le îmbibase cu cianură
şi vin, de asemenea, otrăvit.
Felix Yusupov se îngrijorează pentru că Rasputin nu moare,
deşi consumase ceea ce el considera a fi o cantitate uriaşă de cianură.
Ca urmare, se scuză, urcă să discute cu ceilalţi complotişti
şi primeşte un pistol de la ei.
Se întoarce jos şi îl împuşcă.
Crede că l-a ucis.
Totuşi, Rasputin încă trăieşte.
Se târăşte afară din cramă şi iese în curte,
unde sângerează abundent pe zăpadă.
Acum, complotiştii sunt cu adevărat speriaţi
şi îl împuşcă şi în cap.
I-au lovit trupul mai mult decât ar fi fost nevoie ca cineva să moară,
apoi l-au legat şi l-au aruncat în râu,
iar cadavrul i-a fost găsit prins în râul îngheţat
şi arăta ca şi cum s-ar fi luptat sub apă să se elibereze din legături.
Rasputin nu a murit.
Ce ar fi ucis un om normal, pe el nu l-a ucis.
Aceasta dă naştere la o întrebare interesantă.
Era Rasputin, cumva, protejat?
Ar fi putut să existe forţe extraterestre necurate
care acţionau prin intermediul lui Rasputin şi posibil că îl protejau,
după cum sugerează unii adepţi ai paleoastronauticii?
S-ar putea ca aceleaşi forţe să fi condus
la asasinarea familiei regale ruse,
un rezultat al profeţiei lui Rasputin?
Dacă da, există şi alţi oameni pe Pământ
"înrolaţi" să servească o cauză supranaturală?
Posibil ca dovezi în acest sens să fie identificate prin cercetarea
evenimentelor din culise din timpul uneia dintre
epocile cele mai negre ale Omenirii.
Genghis Kahn.
Vlad Ţepeş.
Adolf Hitler.
Iosif Stalin.
Mulţi dintre cei mai puternici conducători militari
au fost învinovăţiţi că au făcut un pact cu forţe întunecate, în schimbul puterii.
Ideea unei înţelegeri cu diavolul
pare să fie răspândită în întreaga lume.
Şi există multe poveşti despre cei care
au făcut un astfel de pact,
iar apoi s-au bucurat de bogăţie, putere şi plăceri carnale.
Astăzi, nu mai vorbim despre a face o înţelegere cu diavolul,
ci, mai degrabă, despre cum să avem un contact cu civilizaţiile extraterestre.
Aceasta este o reînnoire a unei idei antice,
dar, de fapt, ne poate conduce înapoi la sursa originală
şi la adevărul iniţial al acestor poveşti
despre pacturi cu diavolul sau alte fiinţe nefaste.
Au fost interpretate greşit, din punct de vedere istoric,
poveştile despre întâlniri cu forţe demonice?
S-ar putea ca aceste entităţi să fie, de fapt, extraterestre,
aşa cum propun adepţii paleoastronauticii?
Castelul Wewelsburg, Nord-Vestul Germaniei.
Într-o criptă din turnul nordic,
12 piedestale înconjoară o ţeavă de gaz
menită să alimenteze o flacără veşnică,
care se vrea a fi o mărturie despre înclinaţiile oculte
ale lui Heinrich Himmler şi ale SS-ului nazist.
Iar pe podeaua de marmură a Sălii Generalilor SS
se află simbolul mistic Soarele Negru. (Sonnenrad, n.t.)
Castelul Wewelsburg a fost dobândit de Himmler în 1933.
Intenţiona să-l transforme în centrul spiritual al lumii.
Sonnenrad simboliza un soare invizibil sau unul mort,
şi exista convingerea că acesta ar conţine o putere ascunsă,
care ar putea fi captată,
care te-ar conecta la o sursă complet diferită de energii,
altele decât cele la care ai avea acces în mod obişnuit.
Captând o forţă malefică, ai mai multă putere.
Dacă crezi în necromanţie, magie neagră, alchimie, ştiinţe malefice...
încerci să captezi o forţă malefică,
pentru a-ţi spori puterile.
Şi, bineînţeles, primind putere de la nişte forţe malefice telurice
vei deveni de neînfrânt.
Partidul Nazist a fost o societate ocultă.
Căutau să stabilească un contact.
Erau în căutarea puterii ascunse, care le-ar fi adus supremaţia,
pentru că divinizau ceea ce a fost numit Soarele Negru (Sonnenrad)...
... Întunericul.
Au înţeles că vor servi Întunericul.
În special în cadrul SS-ului,
erau în totalitate preocupaţi să stabilească un contact
cu entităţi ascunse, extraterestre.
Au folosit chiar şi un medium pentru a contacta alte lumi.
Este bine cunoscut faptul că membrii de rang înalt din Partidul Nazist
participau la ritualuri magice
şi făceau eforturi pentru a stabili un contact extraterestru.
În orice caz, şi Aliaţii, de asemenea, au afirmat
că au angajat parapsihologi, magicieni şi medii
pentru a sprijini efortul de război.
Aliaţii au folosit, de asemenea, ceea ce s-ar putea numi
tehnici de luptă parapsihologică,
iar unele s-au făcut chiar la cel mai înalt nivel.
Churchill, în special, a fost foarte implicat în acestea.
Churchill, bine-nţeles, fusese iniţiat ca druid în 1908.
Era membru a ceva ocult.
Mai mulţi membrii ai guvernul britanic erau parapsihologi şi ocultişti,
mai mulţi decât în oricare alt guvern, cu excepţia guvernului german,
pentru că Churchill hotărâse că prezenţa lor e foarte importantă.
Pur şi simplu a recrutat o întreagă echipă de parapsihologi şi ocultişti
pe care i-a angajat în guvern...
de exemplu, Aleister Crowley. (Edward Alexander Crowley, n.t.)
Aleister Crowley (ocultist, poet, novelist, n.t.) a fost considerat
cel mai infam ocultist.
Susţinea că a studiat învăţăturile secrete ale vechilor egipteni.
Aleister Crowley a fost un ocultist britanic,
şi a fost considerat cel mai puternic om în viaţă.
Este important pentru istoria umană pentru că se spune despre el
că i-a dat lui Winston Churchill faimosul semn "V".
"V de la Victorie", astfel îl cunoaştem noi,
dar pentru Crowley reprezintă un simbol antic care i-a fost dat lui Churchill
pentru a ajuta la înfrângerea nazismului
şi pentru a neutraliza puterea svasticii.
Este posibil ca atât forţele Aliate, cât şi SS-ul nazist
să fi încercat să primească ajutor din surse nepământene?
Şi dacă da, a fost al Doilea Război Mondial un paravan
pentru o bătălie între forţe extraterestre bune şi malefice?
Posibile dovezi în acest sens ar putea fi găsite
prin examinarea ritualurilor magice ale lui Aleister Crowley.
Roma, Italia. 6 noiembrie 2014.
Oficialii de la Vatican anunţă o "Urgenţă duhovnicească/pastorală",
ca urmare a intensificării activităţilor oculte,
cum ar fi folosirea tablei Ouija şi şedinţele de spiritism.
Ei anunţă că tărâmul supranatural este cât se poate de real
şi că aceste jocuri pot avea consecinţe nebănuite.
Avertismente similare cu privire la pericolul
invocării de spirite malefice pot fi găsite în toată istoria,
iar în 1918, infamul ocultist Aleister Crowley
susţinea că ar fi în contact cu o entitate malefică
pe care chiar era în stare să o controleze.
Aleister Crowley oficia nişte ritualuri
în care venea în contact cu o fiinţă numită Lam.
Credea că aceasta era, după cum o numea el,
o fiinţă interdimensională.
Însă niciodată nu a scris ceva legat de Lam,
ceea ce e curios, pentru că a dat multe detalii
în cazul altor ritualuri de-ale sale.
Ca şi cum acea fiinţă l-ar fi speriat
şi nu ar fi dorit să încurajeze şi alţi oameni să facă la fel.
Ce era acela?
De unde a venit acea creatură?
Cine ştie? Dar nu are aspect uman.
Arată, mai degrabă, extraterestru.
Lam seamănă foarte tare cu un extraterestru Gri.
Şi, într-un fel, seamănă cu Akhenaten. (faraon, Amenhotep IV, 1334 î.e.n., n.t.)
Sau cu urmaşii acestuia, cu capete mari, alungite.
Deci, se pune întrebarea, acest Lam,
care i-a apărut lui Crowley, este, de fapt, un extraterestru Gri,
iar aceşti extratereştri Gri sunt cei care tot apar de-a lungul istoriei?
Este posibil ca, prin intermediul ritualurilor sale,
Aleister Crowley să fi intrat în contact
cu o entitate extraterestră pe nume Lam?
Unii adepţi ai paleoastronauticii spun că da
şi susţin că o altă dovadă poate fi identificată prin studierea ritualurilor magice
care coincid cu începutul Fenomenului OZN.
Pasadena, California. 1946.
Într-un conac situat într-un cartier exclusivist,
omul de ştiinţă şi fondatorul "Jet Propulsion Laboratories", Jack Parsons,
împreună cu fondatorul sectei "Scientologia", L. Ron Hubbard, (scriitor de S.F., n.t.)
se ocupau cu ritualurile magice ale lui Aleister Crowley.
Jack Parsons este, fără îndoială,
figura cea mai ciudată şi controversată
din istoria Programului Spaţial american.
El a aflat despre munca lui Aleister Crowley
şi despre societatea secretă cunoscută ca O.T.O.,
sau "Ordo Templi Orientis", (Ordinul Templierilor Orientali, n.t.)
iar Parsons a devenit foarte interesat
despre ceea ce, în esenţă, s-ar putea numi magie neagră şi satanism.
Apoi a apărut scriitorul L. Ron Hubbard.
L. Ron Hubbard şi Jack Parsons s-au mutat împreună,
şi au început să practice această ceremonie magică elaborată.
Între ianuarie şi martie 1946,
Jack Parsons şi Ron Hubbard au organizat aceste ritualuri.
Cu siguranţă, Crowley nu le-a dat voie să facă ritualurile.
Un sfat pe care l-a dat oamenilor a fost
să nu practice aceste ritualuri până când nu sunt pregătiţi corespunzător.
Nu a fost foarte fericit când a aflat de cei doi.
Unii adepţi ai paleoastronauticii sugerează
că, organizând ritualurile fără a înţelege consecinţele,
Hubbard and Parsons, neintenţionat, au anunţat sosirea Epocii OZN.
La aproximativ aceeaşi latitudine cu Pasadena, California,
dacă facem înconjurul Pământului,
am avut incidentul de la Roswell, întâmplat în anul imediat următor, 1947,
şi multe alte observări OZN şi prăbuşiri care au avut loc în întreaga lume.
Ca şi cum Parsons şi Hubbard mergeau de-a lungul unei prelate care atârna vertical
şi cu un cuţit perforau prelata,
iar găurile făcute erau ca nişte portaluri care permiteau extratereştrilor să intre.
Cred că Hubbard şi Parsons se ocupau cu chestii
cu care nu ar fi trebuit să umble.
Există o mulţime de experţi care cred
că forţele demonice chiar sunt extratereştri.
Cine ştie ce s-ar întâmpla dacă doi dintre ei le invocă?
E deja ştiut că doi dintre ei
s-au ocupat de OZN-uri şi astfel de lucruri ciudate.
Şi poate că ei au deschis o cale de acces
un portal prin care să treacă toate chestiile astea.
Este posibil ca Fenomenul OZN din zilele noastre
să fie conectat cu ritualuri practicate pentru a chema fiinţe nepământene?
Poate aceasta să fie dovada că forţele malefice chiar sunt de natură extraterestră,
aşa cum propun unii adepţi ai paleoastronauticii?
Poate un indiciu în plus ar putea fi găsit prin examinarea
unor studii recente care arată că energii pozitive şi negative
pot modifica lumea noastră fizică.
Tokio, Japonia. 1999.
Cercetătorul japonez doctor Masaru Emoto
îşi publică descoperirile care susţin că sentimentele, gândurile şi limbajul umane
au un impact direct asupra moleculelor de apă.
Emoto şi echipa sa au expus mostre de apă
la o mare diversitate de stimuli pozitivi şi negativi,
cum ar fi etichetarea mostrelor şi discutarea cu acestea.
Apoi au criogenat mostrele, pentru a captura structura internă a cristalelor de gheaţă.
Folosind fotografierea de mare viteză, echipa descoperă diferenţe evidente
în structura cristalelor când sunt supuse gândurilor distructive,
în comparaţie cu gândurile de dragoste şi apreciere.
Adepţii paleoastronauticii sugerează
că aceste descoperiri pot avea implicaţii serioase
nu numai în ceea ce priveşte existenţa Binelui şi Răului,
ci şi în legătură cu înrudirea noastră cu entităţi extraterestre.
Ar putea exista entităţi parazite în planul spiritual,
care trăiesc cu energie negativă
şi care efectiv exploatează acea energie şi o folosesc ca pe o sursă de hrană.
Când le dăm energia noastră,
prin trimiterea unui fascicul concentrat către ei,
atunci au o capacitate mai mare de a se proiecta în realitatea noastră.
Este posibil să asistăm chiar acum, pe Pământ, la o confruntare
între extratereştri buni şi cei răi, la o luptă în culise
pentru a controla viitorul umanităţii.
Efectele vizibile ale energiilor pozitive şi negative
asupra structurii moleculare a apei ar putea oferi dovada
că forţele malefice există?
Dacă da, intensificarea violenţelor care au loc astăzi
ar putea avea origini mai adânci decât realizăm noi?
Există oameni care cred în această idee
şi care mai cred că oamenii ar avea puterea să oprească toate astea.
Forţele Luminii nu pot exista fără Forţele Întunericului.
Fiecare individ trebuie să facă propria sa alegere,
indiferent dacă se va îndrepta către partea întunecată, sau către partea luminoasă.
Avem puterile Binelui şi ale Răului, care sunt în căutare de acoliţi
care să le ajute pe fiecare dintre ele să iasă învingătoare.
Deci, probabil, aceste puteri au perioade de influenţă (asupra oamenilor, n.t.)
şi perioade de neputinţă.
Astfel, trebuie să ne întrebăm: cine va câştiga?
Potrivit poveştilor biblice - Apocalipsa după Ioan -
dacă am putea să vedem ce se întâmplă cu adevărat pe tărâmul ceresc,
cu siguranţă am vedea că există forţe care se manifestă
şi că ceea ce vedem noi pe Pământ este doar manifestarea fizică
a unei lupte nepământene care se desfăşoară.
Dacă ne gândim la această încleştare dintre Lumină şi Întuneric,
este exact capitolul final al profeţiei din biblia creştină sau iudeo-creştină
vom vedea, la final, o bătălie între Fii Luminii şi Fii Întunericului,
cu omenirea în prima linie a acestei bătălii.
Profeţia biblică e clară:
ne vom reuni cu destinul nostru universal,
o refacere a legăturii dintre rai şi pământ,
care înseamnă o legătură şi unire a extratereştrilor cu pământenii.
Iar când Mesia vine, vine cu o armată.
Nu vine dintr-un loc de pe acest pământ...
mai mult ca sigur vine din ceruri.
Cum am putea numi o armată invadatoare venită din ceruri?
Nu o vom numi o armată de îngeri.
O vom numi invazie extraterestră.
Sunt fiinţele umane, în fapt, soldaţi într-un război cosmic dintre Bine şi Rău?
Şi dacă da, ne ajută experienţele noastre cu forţele bune şi malefice
să ne pregătim pentru lupta finală,
una care ne va reuni cu creatorii noştri extratereştri?
Sau ne vom afla în situaţia de a ne lupta cu ei?
Traducerea şi adaptarea VLAD[ONE], 2015